rejauldu/bengali-wikipedia huggingface dataset:
জিয়োগ্রাফিক্যাল  সোসাইটি অফ ইন্ডিয়া (পূর্ব নাম ক্যালকাটা জিয়োগ্রাফিক্যাল সোসাইটি) হল ভারতের ভূতত্ত্ববিদদের এক পেশাগত সংগঠন। এটি ১৯৩৩ খ্রিস্টাব্দে ভারতে ভূগোলবিদ্যার জনক  শিবপ্রসাদ চট্টোপাধ্যায়ের উদ্যোগে  কলকাতায় প্রতিষ্ঠিত হয়েছিল ক্যালকাটা জিয়োগ্রাফিক্যাল সোসাইটি এবং এর প্রথম সভাপতি ছিলেন কলকাতা বিশ্ববিদ্যালয়ের সিন্ডিকেট সদস্য বি এম মজুমদার। এই সংস্থারই উদ্যোগে  ১৯৩৬ খ্রিস্টাব্দে পূনঃগঠিত হল জিয়োগ্রফিক্যাল সোসাইটি অব ইন্ডিয়া।   সংগঠনটির উদ্দেশ্য হল - ভূতত্ত্ব নিয়ে গবেষণা ও  অনুসন্ধানের কাজে সহায়তা করা, অনুসন্ধান ও গবেষণার উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।  সংগঠনটির সদর দপ্তর কলকাতার  ৩৫,  বালিগঞ্জ সার্কুলার রোডস্থ  কলকাতা বিশ্ববিদ্যালয়ের ভূগোল ও পরিবেশ বিভাগে অবস্থিত।   তথ্যসূত্র   বিষয়শ্রেণী:১৯৩৩-এ স্থাপিত বিষয়শ্রেণী:ভূতত্ত্ববিদ্যা সংস্থা বিষয়শ্রেণী:ভারতীয় সংস্থা
জোন্ড ৮ (; অর্থ: জোন্ড ৮), যেটি কখনও কখনও নাসা কর্তৃক সয়ূজ ৭কে-এল১ নং. ১৪ নামেও পরিচিত, হলো চন্দ্র অনুসন্ধানের জন্য ১৯৭০ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়।  উৎক্ষেপণ  জোন্ড ৮ মহাকাশযানটিকে ব্লক ডি উচ্চ-স্তর সংযুক্ত একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে চন্দ্র অভিমখে উৎক্ষেপণ করা হয়। মহাকাশযানটিকে ১৯৭০ সালের ২০ অক্টোবর তারিখের ১৯:৫৫:৩৯ জিএমটিতে উৎক্ষেপণ করা হয়।   আরও দেখুন    চন্দ্র অভিযানসমূহের তালিকা;  ১৯৭০-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ    Soviet Lunar Images  Astronautix.com - detailed on Soyuz 7K-L1 (Zond) program     Zond 8 Earthset photo and animation on the Bruce Murray Space Image Library  বিষয়শ্রেণী:জোন্ড কর্মসূচি বিষয়শ্রেণী:১৯৭০-এ উৎক্ষিপ্ত মহাকাশযান
স্প্যানিশ ন্যাশনাল বায়োইনফরমেটিক্স ইনস্টিটিউট (আইএনবি-আইএসসিআইআইআই ; স্প্যানিশ:Instituto Nacional de Bioinformática) হল একটি একাডেমিক পরিষেবা প্রতিষ্ঠান যা স্পেনে বায়োইনফরমেটিক্স সংস্থানগুলির সমন্বয়, একীকরণ এবং উন্নয়নের সাথে কাজ করে। ২০০৩ সালে তৈরি হওয়া আইএনবি ২০১৫ সাল থেকে একটি প্রধান নোড যার মাধ্যমে কার্লোস তৃতীয় হেলথ ইনস্টিটিউট এলিক্সির সাথে যুক্ত একটি ইউরোপীয়-ব্যাপী জীবন বিজ্ঞান ডেটার পরিকাঠামো। এই প্রতিষ্ঠান অন্যান্য স্প্যানিশ প্রতিষ্ঠানের (যেমন: স্প্যানিশ ন্যাশনাল ক্যান্সার রিসার্চ সেন্টার (সিএনআইও), জেনোমিক রেগুলেশন সেন্টার (সিআরজি), ইউনিভার্সিটাট পম্পেউ ফ্যাব্রা, ইনস্টিটিউট ফর রিসার্চ ইন বায়োমেডিসিন (আইআরবি) এবং বার্সেলোনার ন্যাশনাল সুপারকম্পিউটিং সেন্টার) সমন্বয় করে।  এটি ১০টি বিতরণ নোড নিয়ে গঠিত, একটি কেন্দ্রীয় নোড দ্বারা সমন্বিত, জিনোমিক্স, প্রোটিওমিক্স, কার্যকরী জিনোমিক্স, কাঠামোগত জীববিজ্ঞান, জনসংখ্যা জিনোমিক্স এবং জিনোম বৈচিত্র্য, স্বাস্থ্য তথ্য, অ্যালগরিদম উন্নয়ন এবং উচ্চ-পারফরম্যান্স কম্পিউটিং এর সুযোগগুলিকে অন্তর্ভুক্ত করে।  এটি কোভিড-১৯ দ্বারা সৃষ্ট স্বাস্থ্য সংকটের দ্রুত এবং সমন্বিত প্রতিক্রিয়া নিশ্চিত করার জন্য ইউরোপীয় ইউনিয়ন দ্বারা প্রচারিত সাধারণ ডেটা প্ল্যাটফর্মে স্প্যানিশ অংশগ্রহণকারী। তাদের ম্যারেনস্ট্রাম সুপার কম্পিউটারটি সার্স-কোভি-২ এর বিরুদ্ধে যৌগের সম্ভাব্য কার্যকারিতা পরীক্ষা করার জন্য ব্যবহার করা হয়েছে।  আলফোনসো ভ্যালেন্সিয়া, ইন্টারন্যাশনাল সোসাইটি ফর কম্পিউটেশনাল বায়োলজির প্রাক্তন সভাপতি, পরিচালক।   তথ্যসূত্র    বহিঃ সংযোগ    আইএনবি  বিষয়শ্রেণী:স্পেনের গবেষণা ইনস্টিটিউট বিষয়শ্রেণী:স্পেনে কোভিড-১৯ বৈশ্বিক মহামারি বিষয়শ্রেণী:জৈব তথ্যবিজ্ঞান সংগঠন
লিল (; ) পশ্চিম ইউরোপের রাষ্ট্র ফ্রান্সের ও-দ্য-ফ্রসঁ রেজিওঁ বা প্রশাসনিক বিভাগের বিভাগীয় রাজধানী শহর এবং নর দেপার্ত্যমঁ বা জেলার প্রধান শহর। এটি ফ্রান্সের উত্তরতম প্রান্তে, দ্যল নদীর তীরে, ফ্রান্স-বেলজিয়াম সীমান্তের কাছে (১৪ কিলোমিটার দূরে) ও ফ্রান্সের রাজধানী প্যারিস থেকে উত্তর/উত্তর-পূর্ব দিকে ২১৯ কিলোমিটার দূরত্বে অবস্থিত। লিল শহরের মূল এলাকাতে প্রায় আড়াই লক্ষ লোকের বাস। বৃহত্তম লিল মহানগর এলাকাতে প্রায় ১০ লক্ষ লোকের বাস। প্যারিস, লিয়োঁ, মার্সেই ও তুলুজের পরে এটি ফ্রান্সের ৫ম বৃহত্তম মহানগর এলাকা। তুরকোয়াঁ ও রুবে শহরের সাথে একত্রে মিলে লিল ফ্রান্সের বৃহত্তম পৌর এলাকাগুলির একটি গঠন করেছে।   লিল ফ্রান্সের একটি অন্যতম গুরুত্বপূর্ণ শিল্পোৎপাদন, পরিবহন ও সাংস্কৃতিক কেন্দ্র। শহরটি দীর্ঘকাল ধরে বস্ত্রশিল্পের জন্য সুপরিচিত ছিল। এখানে "লিল" (Lisle) নামের মসৃণ সুতির কাপড়ের সুতা তৈরি হত। এখানে লোহা, ইস্পাত, যন্ত্রপাতি ও প্রক্রিয়াজাত খাদ্যের কারখানা আছে। ইউরোপের উত্তরভাগের দেশগুলির সন্নিকটে অবস্থিত হবার কারণে এখানে বাণিজ্যিক ও শিল্পখাতের প্রসার ঘটেছে। এটি  যুক্তরাজ্যের রাজধানী লন্ডন, বেলজিয়ামের রাজধানী ব্রাসেলস ও ফ্রান্সের রাজধানী প্যারিসের মধ্যে অবস্থিত রেল ও সড়ক পরিবহন সংযোগবিন্দু। এখানে একটি আঞ্চলিক বিমানবন্দর ও নদীবন্দরও আছে।   লিল শহরের দর্শনীয় ও আগ্রহজনক স্থানের মধ্যে আছে একটি বৃহৎ নগরদুর্গ, যেটি মার্শাল ভোবঁ-র নকশা অনুযায়ী ১৬৬৭-১৬৭০ সালে নির্মিত হয়। ১৭শ শতকে নির্মিত শেয়ার বাজার ও ১৮৫০-এর দশকে নির্মাণকাজ শুরু হওয়া মহাগির্জা (ক্যাথেড্রাল) আরও দুইটি আকর্ষণীয় স্থান। শহরে লিল ১, ২ ও ৩ নং সরকারি বিশ্ববিদ্যালয়গুলি অবস্থিত। এগুলি ১৫৬০ সালে প্রতিষ্ঠিত হয়েছিল। আরও আছে একটি রোমান ক্যাথলিক বিশ্ববিদ্যালয় ও চারুকলা জাদুঘর, যেখানে ১৫শ থেকে ২০শ শতক পর্যন্ত চিত্রকর্মের একটি সমৃদ্ধ সংগ্রহ রয়েছে।   ফ্লান্ডার্স অঞ্চলের কাউন্টেরা ১১শ শতকের শুরুর দিকে এখানে একটি দুর্গ স্থাপন করেন। ১৩১২ সালে শহরটি ফ্রান্সের কাছে হস্তান্তর করে দেওয়া হয়। এরপর এটি পালাক্রমে বার্গান্ডীয়, অস্ট্রীয় ও স্পেনীয় শাসকদের অধীনস্থ ছিল। শেষ পর্যন্ত ১৭১৩ সালে এটি আবার ফ্রান্সের রাজার কাছে ফেরত আসে। দুই বিশ্বযুদ্ধে সময়েই জার্মানরা শহরটি দখলে রেখেছিল।   তথ্যসূত্র  বিষয়শ্রেণী:ফ্রান্সের শহর
কমলা ঝরিয়া  () (৫ ফেব্রুয়ারি, ১৯০৬ – ২০ ডিসেম্বর , ১৯৭৯) বিশ শতকের ত্রিশ ও চল্লিশের দশকের ভারতের সঙ্গীত জগতের বিশিষ্ট সঙ্গীত শিল্পীদের অন্যতম ।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১১২,১১৩    জন্ম ও সঙ্গীতজীবন   কমলা ঝরিয়ার জন্ম ব্রিটিশ ভারতের বেঙ্গল প্রেসিডেন্সি অন্তর্ভুক্ত অধুনা ঝাড়খণ্ড রাজ্যের ধানবাদ জেলার ঝরিয়া শহরে ১৯০৬ খ্রিস্টাব্দের ৫ ই ফেব্রুয়ারি। পিতা জগন্নাথ সিংহ ঝরিয়ার রাজবাড়ির কর্মচারী ছিলেন। দশ বৎসর বয়সে তার গানের গলা শুনে ঝরিয়ার মহারাজ গান শেখার ব্যবস্থা করে দেন। প্রথমে গান শেখেন সভাগায়ক শ্রীনাথ দাস নন্দীর কাছে। তারপর মার্গ সঙ্গীতে তালিম নেন ওস্তাদ জমিরুদ্দিনের কাছে। তবে তৎকালীন বাংলার প্রখ্যাত নাট্যকার ও সুরকার  তুলসী লাহিড়ীর সংস্পর্শে এসে তার প্রতিভার পূর্ণবিকাশ ঘটে ও একজন বিশিষ্ট সঙ্গীত শিল্পী হিসাবে পরিচিতি পান। কলকাতায় গান রেকর্ড করার সময় তুলসী লাহিড়ী তার পদবী জানতেন না বলে তার নামের সঙ্গে জন্মস্থান 'ঝরিয়া' লাগিয়ে দেন, সেই থেকে তার আসল পদবী 'সিংহ' এর কাছে 'ঝরিয়া'স্থান পায়। চল্লিশের দশকে তিনি জনপ্রিয়তার শীর্ষে ওঠেন। প্রধানত তার খ্যাতি কীর্তনাঙ্গের গানের জন্য হলেও পুরাতনী, রামপ্রসাদী, দেশীয় লোকসঙ্গীত এবং সেই সঙ্গে ক্লাসিকধর্মী ঠুমরি,দাদরা, গজল প্রভৃতি গানে তার সমান দক্ষতা ও খ্যাতি ছিল। কাজী নজরুল ইসলাম, তুলসী লাহিড়ী, কে মল্লিক প্রমুখের সহযোগিতায় তিনি গান রেকর্ড করার সুযোগ পান। তার প্রথম রেকর্ড 'প্রিয় যেন প্রেম ভুলো না এ মিনতি করি' (গজল) ও 'নিঠুর নয়ন বাণ কেন হানো' (দাদরা) তাঁকে আকস্মিক জনপ্রিয়তা এনে দেয়। এর পর দীর্ঘ কুড়ি বছরে বাংলা হিন্দি, উর্দু, মারঠি, পাঞ্জাবি এবং গুজরাটি প্রভৃতি ভাষায় গান রেকর্ড করেছেন এইচএমভি, কলম্বিয়া , মেগাফোন, পাইওনিয়ারসহ বহু রেকর্ড সংস্থায়।  এর ফলে তিনি সর্বভারতীয় পরিচিতি ও জনপ্রিয়তা লাভ করেন।  কিছুকাল চলচ্চিত্রেও অভিনয় করেছিলেন - মূলতঃ গানের ভূমিকায়। কলকাতা বেতার কেন্দ্রের সঙ্গে প্রথম থেকেই যুক্ত ছিলেন। ঝরিয়ার মহারাজ শিব প্রসাদ সহ ভারতের বহু রাজদরবারে গান শুনিয়ে সুনাম কুড়িয়েছেন। ১৯৭৬ খ্রিস্টাব্দে গ্রামোফোন রেকর্ড কোম্পানি তাঁকে একটি সোনার ডিস্ক দিয়ে সম্মানিত করে। ১৯৭৭ খ্রিস্টাব্দে আকাশবাণীর সুবর্ণজয়ন্তী উপলক্ষে আয়োজিত অনুষ্ঠানে শেষবারের মত আঙুরবালার সাথে উপস্থিত ছিলেন। ১৯৭২ খ্রিস্টাব্দে আঙুরবালা,ইন্দুবালা ও কমলাকে নিয়ে এক তথ্যচিত্র "তিনকন্যা" নির্মিত হয় এবং প্রথম প্রদর্শনীতে তিনজনই উপস্থিত ছিলেন।   যে সমস্ত চলচ্চিত্রে অভিনয়ের কাজ করেছেন সেগুলির মধ্যে উল্লেখযোগ্য ছবিগুলি হল -   'যমুনা পুলিনে' (১৯৩৩)  'মাসতুতো ভাই' (১৯৩৪)  'নাইট বার্ড' (১৯৩৪)  'মন্ত্রশক্তি' (১৯৩৫)  'সেলিমা' (১৯৩৫) (উর্দু ছবিতে নেপথ্যে)  'পাতালপুরী' (১৯৩৬)  'স্টেপ মাদার' (১৯৩৬)  'সোনার সংসার' (১৯৩৬)  'তরুবালা' (১৯৩৬)  'দেবযানী' (১৯৩৯)  'ঠিকাদার' (১৯৪০)  'বিজয়িনী' (১৯৪১)    ব্যক্তিগত জীবন ও জীবনাবসান   কমলা ঝরিয়া তুলসী লাহিড়ী র স্ত্রীর পরিচয়ে তার সাথে কলকাতায় বসবাস করতেন। দীর্ঘস্থায়ী হাঁপানিতে ভুগছিলেন। শেষে ১৯৭৯ খ্রিস্টাব্দের ২০ শে ডিসেম্বর কলকাতায় তিনি প্রয়াত হন।   তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:ধানবাদ জেলার ব্যক্তি বিষয়শ্রেণী:ভারতীয় সঙ্গীতশিল্পী
thumb|Frontispiece, Book of Revelation, Bible of San Paolo fuori le Mura, 9th century. প্রকাশিত বাক্য (রহস্যোদ্ঘাটনের পুস্তক; যোহনের নিকট রহস্যোদ্ঘাটন; যোহনের ভবিষ্যৎ ঘটনার ইঙ্গিতপূর্ণ পুস্তক) হল নূতন নিয়মের একটি পুস্তক। এই পুস্তকটি খ্রিস্টীয় পুনরুত্থানবাদে একটি কেন্দ্রীয় স্থান অধিকার করে রয়েছে। কোইন গ্রিকে লিখিত এই পুস্তকের প্রথম শব্দ apokalypsis (অর্থাৎ,"উন্মোচন" বা "রহস্যোদ্ঘাটন") থেকে এই পুস্তকটির নামকরণ করা হয়েছে। প্রকাশিত বাক্য নূতন নিয়ম অপ্রক্ষিপ্তাংশে ভবিষ্যৎ ঘটনার ইঙ্গিতপূর্ণ একমাত্র পুস্তক (যদিও নূতন নিয়মের সুসমাচার ও পত্রাবলি অংশে ভবিষ্যৎ ঘটনার ইঙ্গিতপূর্ণ কিছু সংক্ষিপ্ত পঙ্‌ক্তি রয়েছে)।  প্রকাশিত বাক্য পুস্তকের গ্রন্থকার নিজের নাম "যোহন" বলে উল্লেখ করেছেন। তবে তার সঠিক পরিচয় গবেষকদের মধ্যে একটি বিতর্কের বিষয় হয়ে রয়ে গিয়েছে। জাস্টিন মারট্যার, আইরেনিয়াস, সার্ডিসের বিশপ মেলিটো, আলেকজান্দ্রিয়ার ক্লিমেন্ট এবং মিউর্যাপটরিয়ান পুথির রচয়িতা প্রকাশিত বাক্য পুস্তকের "যোহন"কে প্রেরিত যোহন বলে চিহ্নিত করেন। আধুনিক গবেষকেরা সাধারণভাবে ভিন্নমত পোষণ করেন। অনেকেই মনে করেন, এই পুস্তকের রচয়িতা একজন খ্রিস্টান নবি (ভবিষ্যদ্বক্তা) কোনও কোনও আধুনিক গবেষক এই পুস্তকের রচয়িতাকে এক অনুমিত চরিত্র মনে করেন। তাঁরা এই চরিত্রটির নাম দিয়েছেন "প্যাটমোসের জন"। একাধিক প্রথাগত সূত্র থেকে জানা যায়, সম্রাট ডোমিশিয়ানের রাজত্বকালে (৮১-৯৬ খ্রিস্টাব্দ) এই গ্রন্থটি রচিত হয়েছিল। এই ধারণার সপক্ষে যথেষ্ট প্রমাণও পাওয়া গিয়েছে।  প্রকাশিত বাক্য পুস্তকটি তিনটি সাহিত্য বর্গের অন্তর্গত: পত্রমূলক, রহস্যোদ্ঘাটনমূলক ও ভবিষ্যদ্বাণীমূলক। এই পুস্তকের শুরুতে দেখা যায় এজিয়ানের প্যাটমোস দ্বীপ থেকে যোহন "এশিয়ার সপ্ত মণ্ডলী"র উদ্দেশ্যে একটি পত্র রচনা করছেন। এরপর তিনি ভাবদৃষ্টিতে দেখা একাধিক ঘটনার বিবরণ দিয়েছেন। এই বিবরণের মধ্যে রয়েছে ব্যাবিলনের মহাগণিকা ও পশু এবং পরিশেষে যিশুর দ্বিতীয় আগমন।  এই পুস্তকের অস্পষ্ট ও অত্যধিক কল্পনামূলক বিবরণগুলিএ একাধিক খ্রিস্টীয় ব্যাখ্যা রয়েছে: ইতিহাসবাদী ব্যাখ্যা অনুসারে, ভাবদৃষ্টিতে দেখা এই ঘটনাগুলি হল ইতিহাসের একটি প্রসারিত দৃষ্টিভঙ্গি; প্রিটারিস্ট ব্যাখ্যা অনুসারে, এই ঘটনাগুলি প্রধানত প্রেরিতদের যুগের (খ্রিস্টীয় ১ম শতাব্দ) বা অনন্তপক্ষে রোমান সাম্রাজ্যের পতনের ইঙ্গিতবাহী; ভবিষ্যৎবাদীরা মনে করেন, এই পুস্তকে উল্লিখিত ঘটনাগুলি ভবিষ্যতের ঘটনার বিবরণ; এবং আদর্শবাদী ও প্রতীকবাদী ব্যাখ্যা অনুসারে, এই ঘটনাগুলি প্রকৃত ঘটনা বা ঐতিহাসিক ব্যক্তিত্বের বিবরণ নয়, বরং এগুলি আধ্যাত্মিক পথ এবং সৎ ও অসতের দ্বন্দ্বের একটি রূপক।  পাদটীকা  তথ্যসূত্র    বিষয়শ্রেণী:খ্রিস্টীয় রহস্যোদ্ঘাটনমূলক রচনা বিষয়শ্রেণী:খ্রিস্টীয় পুনরুত্থানবাদ বিষয়শ্রেণী:লুথার’স অ্যান্টিলেগোমেনা বিষয়শ্রেণী:নতুন নিয়মের বই
গুজারগাহি নুর অথবা গোজারগাহ-ই-নূর আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফিরিং জেলার  অংশ হিসেবে গঠন করা হয়েছিল।  ২০১৪ বাগলান বন্যা ২০১৪ সালের ০৬ জুন তারিখ বন্যার ফলে উত্তর-পূর্বাঞ্চলীয় আফগানিস্তানের বাগালান প্রদেশে গুজরাগার-এ-নূর জেলার কয়েকটি গ্রাম বিধ্বস্ত হয়ে ব্যাপক ক্ষতিগ্রস্ত হয়। আফগান জাতীয় দুর্যোগ ব্যবস্থাপনা কর্তৃপক্ষ এর রিপোর্ট অনুযায়ী, ৮১ জন বন্যার কবলে পড়ে মৃত্যুবরণ করেন, ৩৫ জন আহত হন, ৭ জনকে গুরুতরভাবে চিকিৎসার জন্য প্রাদেশিক হাসপাতালে পাঠানো হয়েছিল। </blockquote>  তথ্যসূত্র  বহিঃসংযোগ  Map of Settlements United Nations, AIMS, May 2002  বিষয়শ্রেণী:বাগলান প্রদেশের জেলা
250px|বিল নাই বারাক ওবামা এবং নেইল ডেগ্রেস টাইসনের সাথে সেলফি তুলছেন  ...যে সামনের দিকে মুখ করা ক্যামেরা, একটি সেলফি নিতে একটি আবশ্যক বস্তু (এই পুরুষদের সেলফি তোলার সময়ের ছবির একটি উদাহরণ), আসলে প্রথমে ২০০৩-এর শেষে সনি এরিকসন জেড১০১০-তে চালু করা হয়?  ...that hackers stole US$81 million in cash in the 2016 Bangladesh Bank heist, making it one of the costliest bank heists in history?  ...that the Flint water crisis (taking place in the city of Flint, Michigan) lasted for almost two years and exposed anywhere between 6,000 to 12,000 children to lead?  ...that the Mecca crane collapse became the deadliest crane collapse in history with 111 fatalities?  ...যে আয়ারল্যান্ড ২০১৫-তে গণভোট দ্বারা সমলৈঙ্গিক বিবাহ বৈধ করে পৃথিবীর প্রথম দেশ হয়ে উঠে?
অরঙ্গ () ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৭ মিটার (৮৭৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে অরাং শহরের জনসংখ্যা হল ১৬,৫৯৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে অরাং এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   যোগাযোগ   রেলপথে  আরং মহানদী স্টেশন এখানকার প্রধান রেলওয়ে স্টেশন। পূর্ব উপকূলীয় রেলের দুর্গ - রায়পুর - বিশাখাপটনাম লাইনে অবস্থিত এই স্টেশন। বর্তমানে ইলেকট্রিক লাইন দ্বিত্বকরণের কাজ চলছে। ৩ টি প্যাসেঞ্জের ট্রেন এখানে থামে।   তথ্যসূত্র   বিষয়শ্রেণী:ছত্তিশগড়ের শহর
বদরপুর তাপবিদ্যুৎ কেন্দ্র  এনসিটি দিল্লির বদরপুর এলাকায় অবস্থিত একটি তাপবিদ্যুৎ কেন্দ্র ছিল। বিদ্যুৎ কেন্দ্রটি এনটিপিসির কয়লাভিত্তিক বিদ্যুৎ কেন্দ্রগুলির মধ্যে একটি ছিল। ভারত সরকারের বিদ্যুৎ মন্ত্রকের অধীনে উত্তর ভারত অঞ্চলের জন্য ১৯৭৪ সালে বদরপুরের বদরপুর তাপবিদ্যুৎ কেন্দ্র (বিটিপিএস) কমপ্লেক্সের মধ্যে ন্যাশনাল পাওয়ার ট্রেনিং ইনস্টিটিউট (এনপিটিআই) প্রতিষ্ঠিত হয়েছিল। বিদ্যুৎ কেন্দ্রটি স্থায়ীভাবে ২০১৮ সালের ১৫ই অক্টোবর বন্ধ হয়ে যায়।   স্থাপন করার ধারণক্ষমতা  বদরপুর তাপবিদ্যুৎ কেন্দ্রের স্থাপিত ক্ষমতা ৭০৫ মেগাওয়াট ছিল। মঞ্চ একক সংখ্যা স্থাপিত ক্ষমতা(মেগাওয়াট) কমিশনিং তারিখ স্থিতি প্রথম ১ ৯৫ জুলাই, ১৯৭৩ স্থবির ২ ৯৫ আগস্ট, ১৯৭৪ স্থবির ৩ ৯৫ মার্চ, ১৯৭৫ স্থবির দ্বিতীয় ৪ ২১০ ডিসেম্বর, ১৯৭৮ স্থবির ৫ ২১০ ডিসেম্বর, ১৯৮১ স্থবির   তথ্যসূত্র   বিষয়শ্রেণী:১৯৭৪-এ দিল্লিতে প্রতিষ্ঠিত বিষয়শ্রেণী:২০১৮-এ ভারতে বিলুপ্ত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:দিল্লির কয়লাভিত্তিক বিদ্যুৎ কেন্দ্র
ফ্লাভি ওমোঁ (, ; জন্ম: ৪ ডিসেম্বর ২০০২) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে কানাডার প্রতিনিধি হিসেবে প্রতিদ্বন্দ্বিতা করে থাকেন।  ওমোঁ কানাডার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ফ্লাভি ওমোঁ ২০০২ সালের ৪ঠা ডিসেম্বর তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ওমোঁ কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি শুধুমাত্র ৭৬.৮৬ স্কোর করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় নারী ক্রীড়াবিদ
পিটার ভ্যান ডের ভির হলেন একজন ওলন্দাজ গবেষক। তিনি জার্মানির গটিনজেন শহরে ম্যাক্স প্ল্যাঙ্ক ইনস্টিটিউট ফর দ্য স্টাডি অফ রিলিজিয়াস অ্যান্ড এথনিক ডাইভার্সিটির পরিচালক। তিনি ফ্রি ইউনিভার্সিটি অফ আমস্টারডাম, আটরেচ বিশ্ববিদ্যালয় ও পেনসিলভানিয়া বিশ্ববিদ্যালয়ে নৃতত্ত্ব শিক্ষা দিতেন। তাঁর গবেষণার বিষয় হল এশিয়া ও ইউরোপে ধর্ম ও জাতীয়তাবাদ।  ভ্যান ডের ভির দ্য মডার্ন স্পিরিট অফ এশিয়া। দ্য স্পিরিচুয়াল অ্যান্ড দ্য সেক্যুলার ইন চায়না অ্যান্ড ইন্ডিয়া (প্রিন্সটন ইউনিভার্সিটি প্রেস, ২০১৩) মামে ভারত ও চীনে ধর্ম ও জাতীয়তাবাদ নিয়ে তুলনামূলক আলোচনা-বিষয়ক একটি মনোগ্রাফ প্রকাশ করেন। তাঁর অন্যান্য প্রধান প্রকাশনাগুলির অন্যতম গডস অন আর্থ (এলএসই মনোগ্রাফস, ১৯৮৮), রিলিজিয়াস ন্যাশনালিজম (ইউনিভার্সিটি অফ ক্যালিফোর্নিয়া প্রেস, ১৯৯৪) ও ইম্পিরিয়াল এনকাউন্টারস (প্রিন্সটন ইউনিভার্সিটি প্রেস, ২০০১)।  তথ্যসূত্র  বহিঃসংযোগ Van der Veer's Utrecht University Faculty Profile (in Dutch) Van der Veer's MMG-MPG Profile  Van der Veer's Personal Website   ভিডিও   Video on Peter van der Veer's research (Latest Thinking)  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ নৃতত্ত্ববিদ বিষয়শ্রেণী:ভারততত্ত্ব বিষয়শ্রেণী:ওলন্দাজ নৃবিজ্ঞানী বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:ভারতবিদ্যা
বাংলাদেশের ভেতর দিয়ে চলা বেশিভাগ নদীর উৎপত্তি ভারতে। বাংলাদেশের আন্তসীমান্ত নদীর সংখ্যা ৫৭টি। এর মধ্যে বাংলাদেশ-ভারত আন্তসীমান্ত নদী হলো ৫৪টি ।  যার মধ্যে ৩৬টি নদীর উপর ভারত ৫৪টি বাঁধ (ব্যারেজ) এবং ড্যাম তৈরি করেছে।    বাংলাদেশ-ভারত আন্তসীমান্ত নদীর তালিকা    বাংলাদেশ-ভারত আন্তসীমান্ত নদীর উপর ভারতের অংশে বাঁধের তালিকা  এখানে শুধু সেইসব বাঁধের উল্লেখ করা হয়েছে যা বাংলাদেশ-ভারত সীমান্তের কাছাকাছি ভারতের অংশে, বাংলেদেশে নদীর প্রবেশমুখে তৈরি করা হয়েছে।  ক্রম  নদীর নাম  বাঁধের নামবাঁধের ধরণনির্মানের সময়সীমান্ত থেকে দূরত্বমন্তব্যবাংলাদেশভারত ০১  পদ্মা গঙ্গা ফারাক্কা বাঁধব্যারেজ১৯৬২-১৯৭০১৮ কিমি - ০২  তিস্তা গজলডোবা বাঁধব্যারেজ১৯৯৮৬০ কিমি ০৩ বরাক নদীটিপাইমুখ বাঁধড্যাম২০০৯১০০ কিমি০৪গোমতি নদীডম্বুর বাঁধ ড্যাম১৯৭৪    বাংলাদেশ-ভারত আন্তসীমান্ত নদীর উপর বাংলাদেশের অংশে বাঁধের তালিকা   এখানে শুধু সেইসব বাঁধের উল্লেখ করা হয়েছে যা বাংলাদেশ-ভারত সীমান্তের কাছাকাছি বাংলাদেশের অংশে, বাংলেদেশে নদীর প্রবেশমুখে তৈরি করা হয়েছে।   ক্রম  নদীর নাম  বাঁধের নামবাঁধের ধরণঅবস্থাসীমান্ত থেকে দূরত্বমন্তব্যবাংলাদেশভারত ০১  তিস্তা তিস্তা বাঁধ ০২     তথ্যসূত্র
ডেডবডি () ২০২৪ সালের একটি বাংলা ভাষার বাংলাদেশী ভৌতিক নাট্য চলচ্চিত্র। পরিচালনা ও প্রযোজনা করেছেন ইকবাল। প্রধান চরিত্রে অভিনয় করেছেন জিয়াউল রোশান ও কলকাতার মডেল অন্বেষা রায় অ্যানি। সহকারী ভূমিকায় ছিলেন ওমর সানী, শ্যামল মওলা, রাশেদ মামুন অপু ও মিষ্টি জাহানসহ আরো অনেকে। এটি প্রযোজনা করেছে সুনান মুভিজ। যা ২০২৪ সালের ৩ মে বাংলাদেশের প্রেক্ষাগৃহে মুক্তি পায়।  অভিনয়শিল্পী  জিয়াউল রোশান  শ্যামল মাওলা   অন্বেষা রায় অ্যানি   মিষ্টি জাহান   রাশেদ মামুন অপু  মিশা সওদাগর  ওমর সানী   সাবেরি আলম  নির্মাণ  ২০২৩ সালের ৮ই অক্টোবর মহরতের মাধ্যমে চলচ্চিত্রটির নাম ঘোষণা করা হয়  এবং একই বছর ১০ই অক্টোবর ঢাকার আমিনবাজারে চলচ্চিত্রটির শুটিং শুরু হয়।  মুক্তি  চলচ্চিত্রটি ২০২৪ সালের ১১ই এপ্রিল ইদ উপলক্ষে মুক্তি পাওয়ার কথা থাকলেও পর্যাপ্ত হল না পাওয়ার কারণে পিছিয়ে একই বছর ৩ই মে শ্যামা কাব্য -এর সাথে সংঘর্ষে ৩১টি প্রেক্ষাগৃহে মুক্তি পায়। দর্শকস্বল্পতার কারণে স্টার সিনেপ্লেক্স মুক্তির তিনদিন পর চলচ্চিত্রটি নামিয়ে দিতে বাধ্য হয়।  ২০২৪ সালের ১৮ই মার্চ বাংলাদেশ চলচ্চিত্র সেন্সর বোর্ড থেকে আনকাট ছাড়পত্র পায় এবং ২৫ মার্চ চলচ্চিত্রের পোস্টার প্রকাশ করা হয়।  তথ্যসূত্র  বহিঃসংযোগ  বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী রোমাঞ্চকর চলচ্চিত্র বিষয়শ্রেণী:বাংলাদেশী হরর চলচ্চিত্র
কপিল সিব্বল (জন্ম ৮ আগস্ট ১৯৪৮) ভারতীয় জাতীয় কংগ্রেস দলের অন্তর্গত একজন ভারতীয় রাজনীতিবিদ। একজন আইনজীবী, তিনি কংগ্রেস-নেতৃত্বাধীন ইউপিএ সরকারের বিভিন্ন মন্ত্রণালয়ের শীর্ষস্থানীয় মন্ত্রণালয় বিজ্ঞান ও প্রযুক্তি মন্ত্রণালয়, তারপর মানব সম্পদ উন্নয়ন মন্ত্ৰালয়, যোগাযোগ ও আইটি এবং আইন ও বিচার মন্ত্রণালয়ে দায়িত্ব পালন করেছেন ।  ১৯৮৮ সালের জুলাই মাসে সিব্বল বিহার রাজ্যে থেকে প্রথম ভারতীয় সংসদের রাজ্যসভার উচ্চ কক্ষে মনোনীত হন।   তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ভারতের আইনমন্ত্রী বিষয়শ্রেণী:১৯৪৮-এ জন্ম বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী বিষয়শ্রেণী:আইন অনুষদ, দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড ল স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:দিল্লির লোকসভা সদস্য বিষয়শ্রেণী:জলন্ধরের ব্যক্তি বিষয়শ্রেণী:বিহারের রাজ্যসভা সদস্য বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:ভারতের শিক্ষামন্ত্রী বিষয়শ্রেণী:উত্তরপ্রদেশের রাজ্যসভা সদস্য বিষয়শ্রেণী:ভারতের সুপ্রিম কোর্টের আইনজীবী বিষয়শ্রেণী:দিল্লির ভারতীয় জাতীয় কংগ্রেসের রাজনীতিবিদ
বাটুলাসৈন পশ্চিম নেপালের সেতী অঞ্চলের অছাম জেলার একটি ছোট্ট শহর ও গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩০৫৪ জন এবং খানার সংখ্যা ছিল ৫৯২ টি। ২০০১ সালের শুমারি অনুসারে জনসংখ্যা ছিল ৩৫৮৭ জন এবং সাক্ষরতার হার ছিল ৩৭%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
জাখাল মান্দি () ভারতের হরিয়ানা রাজ্যের ফতেহাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে জাখাল মান্দি শহরের জনসংখ্যা হল ৬৮৯০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে জাখাল মান্দি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:০২, ১৩ জুলাই ২০২৩ (ইউটিসি) বাগানবাজার উচ্চ বিদ্যালয়   – (অপসারণের প্রস্তাবনা দেখুনলগ দেখুন) () স্বয়ংক্রিয়ভাবে উল্লেখযোগ্য নয়। শতবর্ষী ঐতিহ্যবাহী শিক্ষাপ্রতিষ্ঠানও নয়। নিবন্ধে গুরুত্বপূর্ণ কোন তথ্যও নেই। উল্লেখযোগ্য কেউ পড়াশোনাও করেনি, সুতরাং অপসারণযোগ্য নিবন্ধ। Deloar Akram (আলাপ • অবদান • লগ) ১০:১৬, ৬ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
{{Infobox country telephone plan  | country = সৌদি আরব  | country_link = সৌদি আরব  | continent = এশিয়া  | map_image =  | map_caption   সাবকোডসমূহ  সাবকোডসমূহল্যান্ডফোন (বিটিসিএল)মোবাইলআইপি টেলিফোন/আইপিটিএসপি :অঞ্চল/জেলা সাবকোডনেটওয়ার্ক অপারেটর সাবকোডনেটওয়ার্ক অপারেটর/আইপিটিএসপি : সাবকোডরিয়াদ : ০১ মক্কা : ০২ জেদ্দা : ০২ তাইফ : ০২রাবিঘ : ০২ কাতিফ : ০৩ দাম্মাম : ০৩ দাহরান : ০৩ হাফার আল-বাতিন : ০৩পূর্বের প্রদেশ : ০৩ আল-মদীনা : ০৪ তাবুক : ০৪ আল জউফ : ০৪ ইয়ানবু : ০৪ তুরাইফ : ০৪ স্কাকা : ০৪ উত্তরের সীমান্ত অঞ্চল : ০৪ আল কাসিম : ০৬ বুরাইদা : ০৬ মাজমা : ০৬ হায়েল : ০৬ আসির : ০৭ আল বাহা : ০৭ জিযান : ০৭ নাজরান : ০৭''কামিস মুশাইত : ০৭আথিব গো টেলিকম  ফোন নাম্বার সমুহ : ০৪২১</tt> | align="center" valign="top" |  মোবাইল ফোন  মোবাইল (STC) : ০৫০ মোবাইল (STC) : ০৫৩ মোবাইল (মোবাইলি) : ০৫৪ মোবাইল (STC) : ০৫৫ মোবাইল (মোবাইলি) : ০৫৬ মোবাইল (জেইন) : ০৫৭ মোবাইল (জেইন) : ০৫৯ | align="center" valign="top" |  ইন্টারনেট সার্ভিস - ডায়াল আপ : ৩৬০ ইন্টারনেট সার্ভিস - ডায়াল আপ : ৩৬৬ | align="center" valign="top" |  টোল ফ্রি : ৮০০ ইউনিভার্সেল এক্সেস নাম্বার : ৯২০০ | align="center" valign="top" |  <tt>মোবাইল কাস্টমার সার্ভিস সেন্টার (STC) : ৯০২ টেলিফোন গ্রাহকদের জন্য কাস্টমার সার্ভিস সেন্টার (STC) : ৯০৪সৌদি টেলিফোন নির্দেশিকা :  ৯০৫ইন্টারনেট ইন্টারনেট সার্ভিস সেন্টার (STC) : ৯০৬ টেলিফোন কাস্টমার সার্ভিস সেন্টার (STC) : ৯০৭টেলিফোন উদ্যোগী কল সেন্টার সার্ভিস (STC) : ৯০৯সৌদি বিদ্যুৎ কম্পানি কাস্টমার সার্ভিস :  ৯৩৩সৌদি পৌর বার্ভিস : ৯৪০সৌদি প্রাকৃতিক দূর্যোগ : ৯৬৬সৌদি সাধারণ গোয়েন্দা সংস্থা : ৯৮৫ সৌদি জননিরাপত্তা : ৯৮৯সৌদি নিরাপত্তা বিষয়ক টেলিফোন পরিষেবা : ৯৯০ সৌদি পাসপোর্ট : ৯৯২সৌদি ট্রাফিক পুলিশ বাহিনী : ৯৯৩সৌদি বর্ডার চেক্পইণ্ট : ৯৯৪ সৌদি মাদক নিয়ন্ত্রক : ৯৯৫সৌদি হাইওয়ে ট্রাফিক পুলিশ বাহিনী : ৯৯৬সৌদি রেড ক্রিসেন্ট : ৯৯৭ সৌদি অগ্নিকাণ্ড - নির্বাপণকারী দমকলকর্মী : ৯৯৮সৌদি পুলিশ বাহিনী : ৯৯৯|- | width="100%" align="center" colspan="5" |   মোবাইল কাস্টমার সার্ভিস সেন্টার (জেইন) : ৯৫৯মোবাইল কাস্টমার সার্ভিস সেন্টার (মোবাইলি) : ১১০০'''  বিষয়শ্রেণী:যোগাযোগ বিষয়শ্রেণী:দেশ অনুযায়ী টেলিফোন নম্বর বিষয়শ্রেণী:সৌদি আরবে টেলিযোগাযোগ